ຈີນເພີ່ມງົບປະມານ ປ້ອງກັນປະເທດປີ 2012 ຂຶ້ນ 11.2 ເປີເຊັນ
ການ​ເສີມ​ສ້າງສະມັດຖະພາບ​ ທາງ​ທະຫານ​ຂອງ​ຈີນ ຂຶ້ນຢ່າງ​ວ່ອງ​ໄວ​ນີ້ ​ໄດ້​ສ້າງຄວາມ​ເປັນ​ຫ່ວງ​ໄປ​ທົ່ວ​ຂົງ​ເຂດ​ເອ​ເຊຍ ​ແລະ​ໃນ​ວໍ​ຊິງ​ຕັນ​ນໍາ.
ຈີນກ່າວວ່າ ງົບປະມານປ້ອງກັນປະເທດຂອງຕົນຈະເພີ່ມຂຶ້ນ11 2 ເປີເຊັນໃນປີ 2012 ເປັນ 106 ພັນ 700 ລ້ານໂດລາ ຍ້ອນການເຕີບໂຕທີ່ເຂັ້ມແຂງຂອງເສດຖະກິດສືບຕໍ່ເປັນ ເຊື້ອໄຟຊຸກຍູ້ການເສີມຂະຫຍາຍກອງທັບຢ່າງວ່ອງໄວ ທ່ານ Li Zhaoxing ໂຄສົກສະພາແຫ່ງຊາດຈີນ ບອກພວກຜູ້ສື່ຂ່າວໃນວັນອາທິດມື້ນີ້ວ່າ ງົບປະມານການໃຊ້ຈ່າຍດ້ານການປ້ອງກັນປະເທດຈະ ເພີ່ມຂຶ້ນ ປະມານ 10 ພັນ 600 ລ້ານໂດລາ ເກີນການໃຊ້ຈ່າຍຕົວຈິງໃນປີ 2011 ໂຄສົກ ລີ ກ່າວວ່າ ຈີນເປັນປະເທດທີ່ກວ້າງໃຫຍ່ມີແນວຝັ່ງທະເລທີ່ຍາວໄກ ແຕ່ການໃຊ້ ຈ່າຍດ້ານການທະຫານຂອງຈີນຂ້ອນຂ້າງຈະຕໍ່າຢູ່ ສົມທຽບກັບພວກປະເທດມະຫາອໍາ ນາດອື່ນໆ ງົບປະມານທະຫານຂອງຈີນນັບວ່າເປັນງົບປະມານທີ່ໃຫຍ່ອັນດັບສອງຂອງ ໂລກ ລອງຈາກສະຫະລັດ ການເສີມສ້າງສະມັດຖະພາບທາງທະຫານຂອງຈີນຂຶ້ນຢ່າງວ່ອງໄວນີ້ ໄດ້ສ້າງຄວາມເປັນ ຫ່ວງໄປທົ່ວຂົງເຂດເອເຊຍ ແລະໃນວໍຊິງຕັນນໍາ ເຖິງແມ່ນປັກກິ່ງຍັງເນັ້ນຍໍ້າກໍຕາມວ່າ ການປັບປຸງກອງທັບຂອງຕົນໃຫ້ທັນສະໄໝນັ້ນແມ່ນເພື່ອການປ້ອງກັນໂດຍສະເພາະ ກະຊວງປ້ອງກັນປະເທດສະຫະລັດໄດ້ອອກເຜີຍແຜ່ລາຍງານສະບັບນຶ່ງ ເມື່ອທ້າຍປີຜ່ານ ມາ ທີ່ກ່າວວ່າການເສີມຂະຫຍາຍກອງທັບຂອງຈີນນັ້ນ ແມ່ນແນໃສ່ເພື່ອປ້ອງກັນພວກປະ ເທດມະຫາອໍານາດ ບໍ່ໃຫ້ເຂົ້າໄປແຊກແຊງເວລາເກີດກໍລະນີພິພາດທີ່ອາດເປັນໄປໄດ້ກັບ ໄຕ້ຫວັນນັ້ນ